Црква у Тавни се у неким писаним документима спомиње и касније. Непосредно након Аустријско-турски рат рата, 1697. године, у Тавној је боравио будимски митрополит Јевтимије, што значи да црква није значајније страдала у том рату. Тавну спомиње и језуитски свештеник Рудолф Бзенски који је у Зворнику боравио у периоду од 1688—1689. године, када је град био под аустроугарском влашћу. Он биљежи да православци имају веома лијепе цркве украшене фрескама.